钦定古今图书集成/方舆汇编/职方典/第1148卷 > 《白雪楼》滕宗谅
## 钦定古今图书集成/方舆汇编/职方典/第1148卷 > 《白雪楼》滕宗谅

《白雪》楼危压晴霓，楼下波光数毛发。雕甍刻桷出烟
霞，万瓦参差鹏翼截。兰汀蕙浦入平芜，天远孤帆望
中灭。屈平宋玉情不尽，千古依然在风月。漂零坐想
十年旧，岁月飞驰争裂缺。青云交友梦魂断，白首渔
樵诚契结。安居环堵袁安老，泣抱荆珍卞和刖。折杨
虽俚亦知名，犹欲楼中赓《白雪》。